Pravila Slovenskega Internetnega Foruma

1. člen

Slovenski Internetni Forum (SIF) je sodelovalno partnerstvo, ki v Republiki Sloveniji zagotavlja lokalno okolje za sodelovanje gospodarstva, državne uprave, državnega zbora, akademskega okolja in civilne družbe v razpravi o vprašanjih upravljanja interneta. SIF predstavlja nacionalni Internet Governance Forum (IGF), ustanovljen v okviru ITU World Summit on the Information Society.

1. člen

(namen)

Osrednji namen SIF je vodenje razprav o internetu, izboljšanje ozaveščenosti in informiranosti o različnih vprašanjih interneta, prenos dobrih praks ter pomoč pri odločanju. Slovenskim deležnikom pomaga, da v največji možni meri lahko uporabljajo rezultate dela SIF.

1. člen

(cilj)

SIF za zainteresirane deležnike zagotavlja forum za trajno razpravo o internetnih problematikah, ki so pomembne za Republiko Slovenijo. S tem omogoča širitev pozitivnih načel, idej in pristopov k reševanju problemov ter prenos primerov dobre prakse z drugimi regionalnimi in nacionalnimi forumi, ter v mednarodnem okolju (EU in IGF). Prispeva k razvoju stališč in odločanja na nacionalni in mednarodni ravni.

1. člen

(članstvo)

Članstvo v SIF je neformalno in prostovoljno. Člani SIF so lahko fizične in pravne osebe ter druge neformalne skupine ali organizacije civilne družbe. K sodelovanju v SIF lahko kadarkoli pristopijo tudi drugi zainteresirani deležniki.

1. člen

(upravljanje)

Delo SIF vodi njegov upravni odbor, ki ga sestavlja 7 oseb izbranih izmed članov SIF. Mandatna doba člana upravnega odbora je 2 leti, z možnostjo vnovične izvolitve.

1. člen

(glasovanje)

Člani SIF si prizadevajo, da o pomembnih vprašanjih o katerih glasujejo, v največji možni meri dosežejo soglasje. V kolikor takšno soglasje ni možno, si bodo prizadevali doseči soglasje o tistih vsebinah, o katerih je še možno soglasje (največji skupni imenovalec).

Predlogi sklepov, ki ne dobijo potrebnega soglasja bodo objavljeni v izvornih različicah, da si deležniki in širša javnost lahko z njimi po lastni presoji pomagajo pri odločitvah.

V SIF ni preglasovanja.

1. člen

(zagotavljanje podpore)

Tehnično in administrativno podporo delovanju SIF zagotavlja ministrstvo pristojno za informacijsko družbo.